สวัสดีค่ะ คือทานยาคุมมาแล้วพึ่งหมดแผงที่4 แต่ทานผิดมาตลอดค่ะ เข้าใจผิดว่าเริ่มยาคุมทุกแผงต้องช่วงวันที่1-5ของประจำเดือน หมดแผงที่3คือวันที่22กรกฏาคม ปจดมาวันที่27กรกฎาคมหมด31กรกฎาคม ซึ่งถ้าต่อแผงใหม่ที่ถูกต้องคือต้องกินวันแรก30กรกฎา แต่ดิฉันกินเม็ดแรกวันที่31กรกฎา เว้นจากแผงที่แล้วไป8วัน แต่ถือว่าเป็นประจำเดือนวันที่5อยู่ อย่างงี้ประสิทธิภาพการคุมกำเนิดจะเป็นยังไงคะ ต้องรอไปอีก7วันถึงจะมั่นใจ หรือมั่นใจได้ตั้งแต่เม็ดแรกเลยคะ กินทุกวันที่5ของประจำเดือนมาตลอดเลย เพิ่มเติมคือตั้งแต่กินมาไม่เคยลืม และกินเวลาเดิมตลอดค่ะ 1.เว้น8วันแต่ยังถือว่าเป็นประจำเดือนวันที่5อยู่ อย่างงี้คุมได้ตั้งแต่เม็ดแรกมั้ยคะ 2.มีเพศสัมพันธ์วันที่2สิงหาคม หลังกินยาได้3เม็ด และยังไม่เข้าช่วงตกไข่ กับวันที่10สิงหาคม ซึ่งกินยาไปแล้ว11เม็ด อย่างงี้ปลอดภัยมั้ยคะ
สวัสดีค่ะยาคุมกำเนิดแบบฮอร์โมนรวม ชนิด 21/28 เม็ด ให้รับประทานวันละ 1 เม็ด ตามลำดับติดต่อกันทุกวัน โดยเริ่มรับประทานยาคุมกำเนิดไม่เกินวันที่ 5 หลังประจำเดือนมาวันแรก จะสามารถคุมกำเนิดได้ในรอบเดือนนั้นทันที แต่หากรับประทานยาในช่วงอื่น ต้องรับประทานยาติดต่อกันอย่างน้อย 7 วันจึงจะมีประสิทธิภาพในการคุมกำเนิดค่ะ โดยต้องรับประทานยาทุกวันในเวลาเดียวกันเสมอ หากลืมไม่เกิน 1 วัน ให้รับประทานทันทีที่รู้ตัว แล้วรับประทานยาเม็ดต่อไปตามเวลาปกติ แต่หากลืมเกินกว่า 48 ชั่วโมง ให้ข้ามไปรับประทานยาตามวันปัจจุบัน แล้วใช้วิธีคุมกำเนิดอื่นช่วยในการคุมกำเนิดร่วมด้วย โดยในวิธีนี้ถือว่า มีประสิทธิภาพสูงมากเมื่อเทียบกับวิธีอื่่น ๆ คุมกำเนิดได้ประมาณ 99%ในกรณีที่กินยาต่อเนื่องแบบ 28 เม็ด สามารถรับประทานต่อกันได้เลยทุกวัน แต่ถ้าเป็นแบบ 21 เม็ด เมื่อยาหมดแผง ต้องหยุดรับประทานยา 7 วันหากยังสงสัยหรือไม่แน่ใจควรปรึกษาแพทย์หรือเภสัชกร และอ่านเอกสารกำกับยาร่วมด้วยค่ะ